Hjemmebanefordelen fortsætter for Frederik Kjettrup ved DM i golf. Lørdag gik han ind til anden runde af golfturneringen, der bliver spillet på hans hjemmebane i Brønderslev, som en sikker nummer et, og den skulle han forsøge at fastholde på banerne, han kender bedre end de fleste af sine konkurrenter. Efter de 18 huller lørdag er Frederik Kjettrup stadig i front. Første runde gik spillerne fredag og her gik Frederik Kjettrup banen i 62 slag, hvilket er otte under par, og han første stort over de nærmeste forfølgere. Lørdag startede han ud med at gå de første ni huller i et slag over par, hvor han fredag havde gået de samme ni huller i fem slag under par. De næste ni huller gik en del bedre for golfspilleren fra Brønderslev, der gik dem tre slag under par og endte med at gåen lørdagens runde i to slag under par. Bedste mand på banen lørdag var Malthe Tandrup Laustsen fra Aalborg Golf Klub, der gik de 18 huller i seks slag under par. Bedst er altså stadig Frederik Kjetterup, der samlet er ti slag under par. Hans nærmeste konkurrent er netop Malthe Tandrup Laustsen, der er to slag under par. Der er finalerunde søndag.
Nordjyske Frederik Kjettrup fra Brønderslev Golfklub holder sin føring ved DM i golf.